Jore Puusa

Jore Puusa (syntymänimeltään Jorma Antero Puusa, 4. toukokuuta 1952 Lahti) on suomalainen lehtikuvaaja, kuvajournalismin opettaja ja teatteri AD. Puusa opiskeli Lahden taideoppilaitoksessa 1973-1976 valokuvaajaksi, osallistuen myös graafisen suunnittelun koulutukseen. Hänellä on 2001-2002 Tampere UNI uusmediakouluttajatutkinto. Hänet on palkittu vuoden uutiskuvasta 1984 ja 1987, vuoden lehtikuvasta 1987 ja vuoden featuresta 1988. Hän on työskennellyt mm. seuraaville kuvatoimistoille AP, UPI, TACC, AFP, DPA ja BlackStar. Lehtikuva Oy:ssä Puusa teki UPI:lle useita sotakuvauksia ja kriisikuvauksia 47 eri maassa. Vaativa työkomennus oli Afganistanin vapautetuilla alueilla, jonne Puusa käveli HS-toimittajan kanssa Khyberin solan kohdalla Länsi-Himalajan yli. Puolan solidaarisuusliikkeen aikaan Puusa kuvasi mm Time-Life mediatalolle maaseudun solidaarisuutta. Puusa kuvasi ainoana suomalaisena neljissä olympialaisissa IOPP:ssä keskikentällä urheilua. Hän kuvasi suurimman osan kotimaan uutistapahtumia ja erityisesti hän toimi politiikan kuvaajana eduskunnassa. Puusa aloitti kuvajournalismin opettamisen käytyään ensin kasvatustieteen kesäyliopistokursseja. Ensimmäinen koulutuspaikka oli Jyväskylän yliopiston toimittajakoulutus. Puusa opetti Turun, Helsingin ja Tampereen yliopistoissa kuvajournalismia ja lehtikuvausta tuntiopettajana. Puusa suunnitteli HEO:n kuvajournalismilinjan, jonka johtajana ja opettajana hän toimi kolme vuotta. Oppilaista useat siirtyivät lehtien palvelukseen. Puusa toimii edelleen median visuaalisuuden kriitikkona ja luo teorioita kuvankäytöstä medioissa. Tästä johtuen hänestä on tehty useita haastatteluja YLE:ssä ym. mm. Perttu Häkkisen ohjelmassa. Subjektiivisen kuvan alueella Puusa oli Fotofinlandia-ehdokas 1989, eli 10 parhaan joukossa eroottisella ja sensuroidulla sarjalla. Hän on tehnyt kaupunkikirjoja, viimeiseimpänä Kuopion kaupungin valokuvateoksen. Eläkkeellään Puusa on tehnyt yhteiskuntaan kriittisesti suhtautuvia videoita metsien ja luonnon tuhoamisesta. == Työhistoria == * 1976 Puusa oli Turun Sanomien lehtikuvaaja. * 1977-1984 Lehtikuva Oy/UPI kuvaaja. * 1984-1989 Pressfoto Ab/AP kuvaaja. * 1990 eteenpäin freelance mm Uusisuomi/Iltalehti. * 1995 ja 1996 Ilta-Sanomat kesäkuvaaja. * 2001-2003 Hämeenlinnan kaupunginteatteri artdirector. * 2008-2011 HEO-kuvajournalismilinjan johtaja. * 2011- Digikuvauksen ja Photoshop-kuvankäsittelyn opetusta kansalaisopistoissa. * 2012-2014 Borgåbladet freelance. * 2017 vapaaehtoistyötä vanhusyksiköissä, tuoreiden lehtikuvien näyttämistä ja niiden aukilukemista. == Kirjat == * Liedon kunnan kuvateos 1981. * Liedon kunnan kuvateos 1992. * Silja Line drinkki- ja buffet kirjat. * Keittokirjoja 7 kpl mm Piin ja Jyrki Sukulan lammasruokakirja * Kuopion kaupungin kuvateos v.1996. * Professoriliiton juhlakirja 1996. * Kalenteri Duodecim 2006 == Näyttelyt == * "Huonekaluteollisuus" , päättötyönäyttely 1976 Lahti * "Fashionphotography contest 1977", Pariisi UPI ja EPU * "Vuoden lehtikuva" näyttelyt 1979, 1980, 1982, 1984, 1987. * "Minne?" Suomalainen valokuvataide 1842-1968. Helsinki: Suomen valokuvataiteen museon säätiö 1986. * "Fotofinlandia 1989" Galleria Hippolyte, Helsinki * "Works" BlackStar NewYork 1994 * "Katoava teollisuusyhteisö Littoinen". Liedon Kirjasto 1996 * "Retrospekt 1", HELIA Helsinki 2003 * "Puhu minulle, kuuntele minua". Yhteisnäyttely kuvataiteilija Tiina Kolehmaisen kanssa, Mikkeli 2007